b'\n_START_ARTICLE_\nKarel Jug\n_START_SECTION_\n\xc5\xbdivljenjepis\n_START_PARAGRAPH_\nKarel Jug je sprva \xc5\xa1tudiral pravo na ljubljanski Pravni fakulteti, nato pa telesno vzgojo v Beogradu. Leta 1941 po napadu Nem\xc4\x8dije je postal kot \xc4\x8dastnik jugoslovanske vojske nem\xc5\xa1ki ujetnik. Od leta 1942 do 1945 je bil tabori\xc5\xa1\xc4\x8dnik v koncentracijskem tabori\xc5\xa1\xc4\x8du Mauthausen. Po koncu vojne je bil predavatelj telesne vzgoje in pedago\xc5\xa1ki svetovalec za telesno vzgojo v Celju. Bil je zelo aktiven \xc5\xa1portni delavec, zlasti v atletiki, \xc5\xa1portni dopisnik in pisec \xc5\xa1portnokulturne zgodovine \xc5\xa0tor in Celja. Leta 1972 je za razvoj \xc5\xa1olske telesne vzgoje in kulture prejel Bloudkovo nagrado.'